Al Stewart

**Alastair Ian «Al» Stewart** (født 5. september 1945) er en britisk sanger, låtskriver og musiker. Han er særlig kjent for sangen *Year of the Cat* fra 1976 og albumet av samme navn, samt det påfølgende albumet *Time Passages* i 1978. Begge ble produsert av Alan Parsons. Mange av Stewarts sanger er inspirert av historiske hendelser og personer. Musikken hans har blitt karakterisert som «historisk folk-rock».

Stewart ble født i Glasgow i Skottland, men vokste opp i kystbyen Bournemouth i Dorset i England. Da Stewarts musikalske karriere tok av på midten av 1970-tallet bosatte han seg i California. 

## Musikalsk virke

### Tidlig karriére
Før han selv stod frem som soloartist, var han gitarist på et av sporene på Jackson C. Franks debutalbum i 1965.

Stewarts første egne plateutgivelse var singelen «The Elf/Turn Into Earth», som ble utgitt i 1966 på Decca Records. Han signerte deretter kontrakt med CBS, som ga ut seks album med Stewart. 

Sangene på hans første album, *Bedsitter Images* i 1967, var sterkt preget av dramatiske strykerarrangement. Albumet ble debutframført ved å spille sammen med et fullt orkester i Royal Festival Hall i London. 

Stewarts neste album *[[Love Chronicles]]* i 1969 hadde derimot et mer lavmælt akustisk og tidsriktig elektrisk lydbilde. Tittelsangen på 18 minutter er en  selvbiografisk fortelling om seksuelle møter som var den første offentlige innspilling som inneholdt det forbudt ordet «fucking» i teksten. En annen sang som skiller seg ut er den dramatiske minioperaen *[[Life and Life Only]]*. Albumet ble kåret til «årets folkemusikkalbum» av den britiske musikkavisen *[[Melody Maker]]*, til tross for at det var mer pop-rock enn folkemusikk.

Hans tredje album *Orange* i 1972 var et overgangsalbum som kombinerte Stewarts «skriftestol-sanger» med tidlige eksempler på hans sanger med historiske emner som kom til utvikle videre senere. En av de mest interessante sangene på albumet var *[[The News From Spain]]*, blant på grunn av Rick Wakemans eminente pianosolo som hevet sangen til høyder den ellers ikke ville ha nådd. 

De første fire albumene fikk liten oppmerksomhet i Storbritannia, men har i ettertiden blitt hyllet for sine skarpe sangtekster.

### Kommersiell suksess
Den femte utgivelsen, *[[Past, Present and Future]]*, var et betydelig hopp framover. Blant sangene var blant annet *[[Nostradamus]]*, en nesten ti minutter lang sang hvor Stewart knyttet seg til gjenoppdagelsen av den påståtte profetens skrifter ved å legge musikk på mulige spådommer om 1900-tallet. Selv om sangen var for lang til å bli spilt på kommersiell radio, ble sangen en suksess på studentradioer i USA og Storbritannia som tillot sanger uansett lengde.

Stewart fulgte opp albumet med *Modern Times* som hadde sanger med mindre sterk tilknytning til historiske emner og var mer noveller satt til musikk.

Stewarts kontrakt med CBS gikk på dette tidspunktet ut. Han signerte deretter for RCA Records, som krevde at han gjorde seg mer kommersiell akseptabel og mindre opptatt med lange sanger om historiske emner. Hans første to album for RCA, *[[Year of the Cat (album)|Year of the Cat]]* og Time Passages var preget av det som ble kalt for «voksenorientert rock». Om han nådde et større publikum var det en del av hans tidligere tilhengere som mente at musikken ble glattere og hadde mindre uforutsigbar skarphet.

Stewart selv har påstått at han aldri har egentlig brydd seg særlig om *Time Passages*. I et intervju med bladet *Acoustic Storm* har han sagt følgende: 

:*La meg fortelle noe morsomt. Jeg har egentlig aldri virkelig brydd meg om den sangen. Jeg vet at den var stor hit og alt det der. Det var bare en av de tingene hvor plateselskapet ber meg om skrive noe som hørtes ut som «Year of the Cat» og vi endte opp med det der. Men jeg forsto aldri hvor forferdelig dårlige sanger det var før jeg en dag sto i en heis og hørte på noe jeg trodde var musak. Etter omtrent 30 sekunder begynte jeg å gjenkjenne noe av det og sa til meg selv, «det høres forferdelig ut». Deretter, skrekk og gru, jeg hørte min egen stemme og oppdaget det var min musikk. Jeg tenkte, «herregud, hva jeg gjort, dette er forferdelig!» Forhåpentlig har det jeg har gjort i de siste 25 årene vært forsonende, men «Time Passages» har egentlig aldri gledet meg.*

Den overveldende suksess av sangene på *Year Of The Cat* og *Time Passages,* som begge får fortsatt betydelig spilletid på kommersiell radio har nok overskygget dybden og rekkevidden av Al Stewarts sanger. Stewart har klart å ta vare på den gamle folkesangtradisjonen i Storbritannia ved å synge om virkelige hendelser og lage samtidssanger i den stilen.

Al Stewarts arbeid inkluderer sanger som:
* «Fields of France», fra albumet *Last Days of the Century*, om flypiloter under den første verdenskrig.
* «Old Admirals», fra albumet *Past, Present, and Future*, inspirert av admiral John Fisher fra den kongelige britiske marine under den første verdenskrig
* «Roads To Moscow», fra albumet *Past, Present, and Future*, om den tyske invasjonen av Sovjetunionen under den andre verdenskrig.
* «In Red Square», fra albumet *Seemed Like a Good Idea at the Time*, om Sovjetunionen
* «Sirens of Titan», fra albumet *Modern Times*, en musikalsk hyllest til Kurt Vonneguts roman med samme tittel
* «Lord Grenville«», fra albumet *Year of the Cat*, om Richard Grenville.
* «The Palace of Versailles», fra albumet *Time Passages*, om den franske revolusjonen.

Hele albumet *[[Between The Wars]]* dekker betydelige historiske og kulturelle hendelser fra 1918 til 1939, slikt som Versaillestraktaten, forbudet av alkohol i USA, den spanske borgerkrigen, og den store depresjonen.

Ved noen anledning har Al Stewart satt musikk til lyrikk, noe som var tilfellet med *[[My Enemies Have Sweet Voices]]* av lyrikeren Pete Morgan på albumet *Zero She Flies* i 1970. I løpet av hans konsertturne i Storbritannia inviterte Al Stewart lyrikeren til å lese sin lyrikk på scenen mens han selv spilte sangen på City Varieties Theatre i Leeds den 7. november 1999.

## Diskografi
**Studioalbum**
* *[[Bedsitter Images]]* 1967
* *[[Love Chronicles]]* 1969
* *[[Zero She Flies]]* 1970
* *[[Orange (Al Stewart album)|Orange]]* 1972
* *[[Past, Present and Future]]* 1973
* *[[Modern Times (Al Stewart album)|Modern Times]]* 1975
* *[[Year of the Cat (album)|Year of the Cat]]* 1976
* *[[Time Passages (album)|Time Passages]]* 1978 
* *[[24 Carrots]]* (sammen med gruppa Shot In The Dark) 1980
* *[[Russians and Americans]]* 1984
* *[[Last Days of the Century]]* 1988
* *[[Famous Last Words]]* 1993 
* *[[Between the Wars]]* (sammen med Laurence Juber) 1995
* *[[Seemed Like a Good Idea at the Time]]* 1996
* *[[Down in the Cellar]]* 2001 
* *[[A Beach Full of Shells]]* 2005
* *[[Sparks of Ancient Light]]* 2008

**Livealbum**
* *[[Live/Indian Summer]]* (sammen med Shot In The Dark) 1981
* *[[Rhymes in Rooms]]* (med Peter White) 1992
* *[[Uncorked]]* (sammen med Dave Nachmanoff) 2009

**Singler (utvalg)**
Topp 100 på Billboard Hot 100
* «Year of the Cat» / «Broadway Hotel» 1976 (#8)
* «On the Border» / «Flying Sorcery» 1977 (#42)
* «Time Passages» / «Almost Lucy» 1977 (#7)
* «Song on the Radio» / «A Man For All Seasons» 1979 (#29)
* «Midnight Rocks» / «Constantinople» 1980 (#24)

**Samlealbum**
* *The Early Years* 1977
* *The Best of Al Stewart – Songs From the Radio* 1985
* *Chronicles... The Best of Al Stewart* 1991
* *To Whom it May Concern 1966–1970* 1993
* *Premium Gold Collection* 1996
* *Seemed Like a Good Idea at the Time* 1996
* *On the Border* 1998
* *Singer Songwriter* 2001
* *The Very Best Al Stewart Album Ever* 2002
* *The Essential Al Stewart* 2003
* *Introducing... Al Stewart – Running Man* 2003
* *Greatest Hits* 2004
* *Just Yesterday* 2005
* *A Piece of Yesterday – The Anthology* 2006
* *The Definitive Pop Collection* 2006
* *An Introduction To : Al Stewart* 2017

## Referanser


## Eksterne lenker
* 
* 
* Rolling Stone biography 
* Comprehensive discography
* Allmusic.com page
* Al Stewart Friends
* Blogcritics.org En Al Stewart-samling: intervjuer, platelistinger og annet
* Al Stewart Merchandise website
* Al Stewart and Awaken evenings